b'\n_START_ARTICLE_\nCvetenje voda\n_START_PARAGRAPH_\nCvetenje vode povzro\xc4\x8da hitra rast populacije alg, ki se lahko pojavi tako v slanih kot tudi v sladkih vodah. V procesu po navadi sodelujejo samo ena ali manj\xc5\xa1e \xc5\xa1tevilo vrst fitoplanktona. Pri cvetenju je barva vode odvisna od vrste alge, ki cveti. Obarvajo jo lahko zeleno, rumeno-rjavo ali pa rde\xc4\x8de. Cvetenje vode se za\xc4\x8dne pri ve\xc4\x8d stotih ali tiso\xc4\x8dih celic na milimeter, lahko pa koncentracija dose\xc5\xbee tudi do milijon celic na milimeter._NEWLINE_Prekomerno namno\xc5\xbeitev modrozelenih bakterij in enoceli\xc4\x8dnih alg povzro\xc4\x8di velika koli\xc4\x8dina mineralnih snovi (nitratov in fosfatov). _NEWLINE_Ko za\xc4\x8dnejo modrozelene bakterije in alge odmirati, porabljajo saprofitske bakterije za njihov razkroj veliko kisika, kar lahko povzro\xc4\x8di v jezeru tudi anaerobne razmere. Cvetenje je \xc5\xa1e posebno nevarno, kadar ga povzro\xc4\x8dajo cianobakterije in enoceli\xc4\x8dne alge, ki proizvajajo strupe.\n_START_SECTION_\n\xc5\xa0kodljivo cvetenje vode\n_START_PARAGRAPH_\nCvetenje vode je \xc5\xa1kodljivo, \xc4\x8de vklju\xc4\x8duje strupeni ali kakorkoli druga\xc4\x8de \xc5\xa1kodljiv fitoplankton. Povzro\xc4\x8da negativen vpliv na ostale organizme. Pogosto je tako cvetenje rde\xc4\x8dega ali rjavega odtenka.'